Komission direktiivi 97/59/EY, annettu 7 päivänä lokakuuta 1997, työntekijöiden suojelemisesta vaaroilta, jotka liittyvät biologisille tekijöille altistumiseen työssä, annetun neuvoston direktiivin 90/679/ETY (seitsemäs direktiivin 89/391/ETY 16 artiklan 1 kohdassa tarkoitettu erityisdirektiivi) mukauttamisesta tekniseen kehitykseen (ETA:n kannalta merkityksellinen teksti)



Virallinen lehti nro L 282 , 15/10/1997 s. 0033 - 0035



KOMISSION DIREKTIIVI 97/59/EY, annettu 7 päivänä lokakuuta 1997, työntekijöiden suojelemisesta vaaroilta, jotka liittyvät biologisille tekijöille altistumiseen työssä, annetun neuvoston direktiivin 90/679/ETY (seitsemäs direktiivin 89/391/ETY 16 artiklan 1 kohdassa tarkoitettu erityisdirektiivi) mukauttamisesta tekniseen kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon toimenpiteistä työntekijöiden terveyden ja turvallisuuden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY (1) ja erityisesti sen 17 artiklan, ottaa huomioon työntekijöiden suojelemisesta vaaroilta, jotka liittyvät biologisille tekijöille altistumiseen työssä, annetun direktiivin 90/679/ETY (2) (seitsemäs direktiivin 89/391/ETY 16 artiklan 1 kohdassa tarkoitettu erityisdirektiivi), sellaisena kuin se on muutettuna neuvoston direktiivillä 93/88/ETY (3) ja komission direktiivillä 95/30/EY (4), ja erityisesti sen 19 artiklan, ottaa huomioon työturvallisuuden, työhygienian ja työterveyshuollon neuvoa-antavan komitean lausunnon, sekä katsoo, että direktiivin 90/679/ETY säännöksiä on pidettävä tärkeänä osana yleistä pyrkimystä suojella työntekijöiden terveyttä työpaikalla, direktiivin 93/88/ETY, jolla annetaan direktiivin 90/679/ETY 2 artiklan d kohdan 2, 3 ja 4 alakohdassa esitettyjen määritelmien perusteella ensimmäinen biologisten tekijöiden luettelo, tavoitteena on yhdenmukaistaa oloja tällä alalla ja pitää kiinni alalla saavutetusta edistymisestä, biologisten tekijöiden luetteloa ja luokitusta on säännöllisesti tutkittava ja tarkistettava uusien tieteellisten tietojen perusteella, ja tässä direktiivissä säädetyt toimet ovat direktiivin 89/391/ETY 17 artiklan nojalla perustetun komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 90/679/ETY liitettä III tämän direktiivin liitteen mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä maaliskuuta 1998. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista seikosita antamansa kansalliset säädökset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 7 päivänä lokakuuta 1997. Komission puolesta Pádraig FLYNN Komission jäsen (1) EYVL L 183, 29.6.1989, s. 1 (2) EYVL L 374, 31.12.1990, s. 1 (3) EYVL L 268, 29.10.1993, s. 71 (4) EYVL L 155, 6.7.1995, s. 41 LIITE Muutetaan direktiivin 90/679/ETY liite III seuraavasti: 1. Lisätään seuraavat tekijät ja luokitellaan ne seuraavasti: - Bakteerit-ryhmään: - Bartonella (Rochalimea) spp., luokitellaan ryhmään 2; - Escherichia coli, enterohemorragiset kannat (esim. O157:H7 tai O103), luokitellaan ryhmään 3 (**) huomautuksella "T"; - Mycoplasma hominis, luokitellaan ryhmään 2; - Mycoplasma caviae, luokitellaan ryhmään 2; - Shigella dysenteriae, muut kuin tyyppi 1, luokitellaan ryhmään 2. - Virukset-ryhmään: - kohtaan "Arenaviridae": - Guanarito, luokitellaan ryhmään 4; - Sabia, luokitellaan ryhmään 4; - Flexal, luokitellaan ryhmään 3; - muut Lassa- ja LCM-virusten muodostamat ryhmät, luokitellaan ryhmään 2. - kohtaan "Bunyaviridae": - Germiston, luokitellaan ryhmään 2; - Sin Nombre (aiemmin Muerto Canyon), luokitellaan ryhmään 3; - Belgrad (tunnetaan myös nimellä Dobrava), luokitellaan ryhmään 2; - Bhanja, luokitellaan ryhmään 2. - kohtaan "Flaviviridae": - Hepatiitti G-virus, luokitellaan ryhmään 3 (**) huomautuksella "D". - kohtaan "Herpesviridae": - ihmisen herpesvirus 7, luokitellaan ryhmään 2; - ihmisen herpesvirus 8, luokitellaan ryhmään 2 huomautuksella "D"; - kohtaan "luokittelemattomat virukset": - Equine morbillivirus, luokitellaan ryhmään 4. - Sienet-ryhmään: - Candida tropicalis, luokitellaan ryhmään 2; - Cladophialophora bantiana (aiemmin: Xylohypha bantiana, Cladosporium bantianum tai trichoides), luokitellaan ryhmään 3; - Scedosporium apiospermum (Pseudallescheria boydii), luokitellaan ryhmään 2; - Scedosporium prolificans (inflatum), luokitellaan ryhmään 2. 2. Lisätään seuraavat muutokset ryhmään "Bakteerit": - "Pseudomonas mallei" -tekijän uusi nimi on "Burkholderia mallei (Pseudomonas mallei)"; - "Pseudomonas pseudomallei" -tekijän uusi nimi on "Burkholderia pseudomallei (Pseudomonas pseudomalei)"; - "Rochalimaea quintana" -tekijän uusi nimi on "Bartonella quintana (Rochalimaea quintana)". 3. Lisätään seuraavat muutokset ryhmään "Virukset": - ryhmitetään "Arenaviradae"-ryhmä seuraavasti: - Lassa- ja LCM-virusten muodostama ryhmä (vanhan maailman arenavirukset): - Lassa-virus, luokitellaan ryhmään 4; - Lymfosyyttinen koriomeningiittivirus (hermostoon vaikuttavat kannat), luokitellaan ryhmään 3; - Lymfosyyttinen koriomeningiittivirus (muut kannat), luokitellaan ryhmään 2; - Mopeia-virus, luokitellaan ryhmään 2; - Muut Lassa- ja LCM-virusten ryhmään kuuluvat virukset, luokitellaan ryhmään 2. - Tacaribe-virusten muodostama ryhmä (uuden maailman arenavirukset): - Guanarito-virus, luokitellaan ryhmään 4; - Junin-virus, luokitellaan ryhmään 4; - Sabia-virus, luokitellaan ryhmään 4; - Machupo-virus, luokitellaan ryhmään 4; - Flexal-virus, luokitellaan ryhmään 3. - Korvataan sanamuoto "Mopeia-virus ja muut Tacaribe-virukset" sanamuodolla "muut Tacaribe-virusten ryhmään kuuluvat virukset", luokitellaan ryhmään 2. - Muutetaan ryhmää "luokittelemattomat virukset" seuraavasti: - korvataan sanamuoto "vielä tunnistamattomat verivälitteiset hepatiittivirukset" sanamuodolla "vielä tunnistamattomat hepatiittivirukset"; - Tekijä "Hepatiitti E -virus" siirretään ryhmästä "luokittelemattomat virukset" ryhmään "Caliciviridae". 4. Korvataan virusten luetteloa seuraavan alahuomautuksen "i)" sanamuoto seuraavasti: "Ei ole olemassa sitovia todisteita naudan spongiformisen enkefaliitin ihmisille aiheuttamasta tartunnasta. Siitä huolimatta laboratoriotöiden suojatoimena suositellaan käytettäväksi eristystasoa 3 (**)."